
AKIT A VILÁG NEM ISMER
Varga István élőben elhangzott tanításának nyers szövege

Budapest, 2026. május 24.
Ma ünnepeljük a pünkösdöt. Ez számomra mindig különleges és mindig megragadó, mivel nekem ez egy jubileumi nap, mert ma lettem harminc éves az Úrban. Ez látszik is rajtam. Pontosan harminc évvel ezelőtt voltam először egy ilyen összejövetelen. Egy örök élmény marad a számomra, mert előtte negyven évig a vallásban éltem, de amikor a Biblia lapjai megelevenedtek előttem és láttam az élő Isten munkálkodását, láttam a gyógyulást, láttam a prófétálást és láttam mindazokat az elsőre összezavartnak tűnt dolgokat, amikről csak hallottam, ilyet soha nem láttam és nem tapasztaltam meg abban a közösségben, ahova jártam. Ez annyira megragadó és felkavaró volt, hogy harminc év után is megmaradt bennem az a kép és le tudom vetíteni magamnak, amit akkor és ott átéltem. 
A Szent Szellem tüze megragadott és ez a tűz azóta is ég, harminc év óta, és ez az a tűz, amire szükségünk van, ami ég, ég, ég és nem éget el. Ahogy a csipkebokor az Ószövetségben, látjuk Isten Szellemének működését és, hogy Isten Szelleme valóságos. A vallás az vallás, a vallásban nincs élet. A vallásban van hagyomány. Bocsánat, itt a vallásosságra gondolok és nem más felekezeteket, gyülekezeteket szeretnék bántani. Látjuk ezt a zsidó vallásban is, hogy egy rendszerváltás, egy korszakváltás történt. Az ószövetségi korszakból, a törvény korszakából a kegyelem korszakába kerültünk és még egy másik nagyon fontos dolog, hogy ez volt a gyülekezeti korszak kezdete és a gyülekezet, az eklézsia születése is egyben, úgyhogy ez egy hatalmas ünnep. 
Nyilván ennek megvannak az ószövetségi gyökerei. Megfogjuk nézni ezt egy kicsit, vissza fogunk tekinteni, mert én annak idején keresztényként a pünkösdről nem sok mindent tudtam. Ez az ünnep bizonyos keresztény körökben akkor, a szocializmus idején, nem annyira volt preferálva. A hit, a keresztény hit és ez egy jelentéktelen ünnep volt akkor. Igazából nem is értettük, nem is tudtuk, hogy mi van ilyenkor. Valami Szentlélekkel kapcsolatos, azt tudtuk és, hogy nyílnak a pünkösdi rózsák, ennyit tudtam a pünkösdről körülbelül, de ez nem elégséges. Azt mondom, hogy még ma sem került teljesen helyére Isten személye, mert egy személyről beszélünk, a Szent Szellem személyéről, aki a kegyelem Istenének Szelleme, aki által mi élvezhetjük az újszövetséget, nevezik a fiúság Szellemének is, aki által mi Isten fiaivá lehettünk. Ő az, aki elvégezte a munkát és Ő az, aki a kegyelem korszakában végzi mindaddig a munkát a hívőkön keresztül, amíg az Úr vissza nem jön, amíg az elragadtatás meg nem történik, illetve azután is majd Isten Szelleme által fognak történni a dolgok. 
A Bibliában ezt úgy nem olvassuk, de úgy híresült el, hogy Szentháromság: az Atya, a Fiú és a Szent Szellem, egy létezőben három személy. Vannak olyan emberek, akik ezt tagadják, vannak i-lyen ariánus tanok, de a Bibliát olvasva nehéz megmagyarázni, hogy nem így van, hiszen maga Jézus is személyként hivatkozik rá, tehát a Szent Szellem isteni személy, a Biblia ezt tanítja. Természetesen vissza lehet ezt utasítani. Ez tudjuk, hogy mivel jár. A Bibliában, a Máté evangélium 12. részében olvashatunk egy elég hosszú diskurzust a farizeusok és Jézus között, akik megvádolták Jézust, hogy a Belzebub szellemével űzi ki az ördögöket az emberekből. Jézus világosan meghatározta a Szent Szellem személyének fontosságát, mert azt mondta, hogyha az Atyát, vagy, ha a Fiút káromolják is, ez a káromlás még megbocsáttati, de aki Isten Szellemét bántja, ez a bűn, ez a káromlás sem ezen a világon, sem a másvilágon, - nem akarom szó szerint idézni -, ott sem bocsáttatik meg. 
Tehát a Szent Szellem a kegyelem Szelleme, és nagyon fontos dolog történt pünkösdkor. Ahhoz, hogy megértsük a Szent Szellem szolgálatát, a Szent Szellem működését, alapvetően Jézus szolgálatát kell megnézni, ugyanis Jézus mutatta be nekünk. Ő volt a Felkent, a Krisztus, a Messiás, akit Isten már az Ószövetségben megígért, hogy el fog jönni. Az isteni hatalmából kiüresített Isten a Szent Szellemnek, ha Szentlélekként ismered, akkor Róla van szó, az újonnan jötteknek mondom, mi az eredeti kifejezést használjuk. Isten Szellem, görögül pneuma, több mint 170-szer szerepel ez a görög szó a Bibliában. Magyarországon ez egy kicsit szerencsétlenül alakult, mert léleknek fordította Károli Gáspár, nem lévén rá megfelelő magyar szó akkor, amikor ő fordította, de azt hiszem itt lenne az ideje ezt helyreállítani és megtisztelni azzal Istent, hogy a nevén nevezzük a dolgokat, úgy, ahogy ezt Isten Igéje írja, tehát a pneuma szellem. Van lélek is, de a lélek az teljesen más, az a psziché, az pedig az érzelem, értelem és az akarati részünket jelenti. A Szent Szellemnek kulcsszerepe van az újszövetségben, mert Isten Szelleme nélkül nincs újszövetség. 
A János evangélium első részében olvashatjuk, hogy a törvény Mózes által adatott, az igazság pedig Jézus Krisztus által lett. Tehát egy új korszak, a kegyelem és az igazság korszaka egyben a Szent Szellem korszaka. Van egy könyv a Bibliában, összesen 66 könyv van a Bibliában, ebből 27 újszövetségi könyv, a többi ószövetségi könyv, és van egy olyan fejezet ebben a könyvben, hogy az Apostolok cselekedetei. Ezt a címet nyilván emberek adták neki, de ha pontosabban kellene megfogalmazni ennek a könyvnek a címét, akkor inkább azt mondanám, hogy a Szent Szellem cselekedetei az apostolok által, vagy a tanítványok által, hiszen nem az apostolok cselekedtek csodákat, őrajtuk történt, őáltaluk történt, de valójában Isten Szellemének munkáját látjuk az Apostolok cselekedeteiben. 
Először nézzük meg a kétezer évvel ezelőtti történéseket. Ami már az előbb is elhangzott az úrvacsora kapcsán, három nagyon fontos ünnepük volt a zsidóknak. A zsidóknak hét ünnepük van e-gyébként, ebből három kötelező és kiemelt fontosságú ünnep. 

Az első ünnep az a páska volt. Amikor minden férfinak,  - mert ebben az időben minden a férfiakra vonatkozott elsősorban -, fel kellett mennie Isten jelenlétébe, mert ez parancsba volt adva, ez volt a páska. Ez egy hétnapos ünnep, ami niszán hónap tizenötödikén kezdődött. Ez mindig a holdállástól függött, megkezdődött niszán hónap 14-én a zsidó számítás szerint. Ez az első ünnep, amelyik kötelező volt. Miről emlékeztek meg az ószövetségben a zsidók? Az egyiptomi szabadulásról. Tehát ez egy jelkép. Azért nézzük meg az Ószövetséget a Bibliában, mert a pünkösd nem úgy lett, hogy egyszer csak lett. Pünkösd volt az ószövetségben is, csak teljesen mást jelentett. Teljesen más ez a pünkösd, egyébként az ószövetségi pünkösd napján jött el a Szent Szellem. Amikor pünkösdről van szó, a keresztényeknek mi jut eszükbe mindjárt? A pünkösd biztosan a kereszténységhez kapcsolódik. Nem! Ez egy zsidó ünnep volt és meg fogjuk nézni, hogy az ószövetség mennyire nagyon-nagyon előképe az újszövetségnek. Ha belegondoltok abba, hogy mondjuk most nem lenne újszövetségi Biblia és úgy kellene prédikálni az Evangéliumot, akkor lehet, hogy sokan bajban lennénk, ugye? Pedig higgyétek el, hogy az első újszövetség az az ószövetség volt. Előtte nem volt szövetség. Ez a szövetség a törvény szövetsége volt, ahogy a Sínai hegyen köttetett a mózesi törvény, majd rá fogunk térni erre is néhány szó erejéig. Tehát itt ezt írja az Apostolok cselekedetei 2. rész 1-es igeverse:
Apostolok cselekedetei 2,1.
1. És mikor a pünkösd napja eljött, mindnyájan egy akarattal együtt valának.
„Mikor a pünkösd napja eljött”. Milyen pünkösd jött el? A zsidó pünkösd. Nyilván ők a zsidó pün-kösdöt ünnepelték, ez Istennek a csodálatos időzítése. Ez egy kötelező ünnep volt és ezt héberül úgy nevezik, hogy Sávuot. Volt a pászka, a Sávuot, a pünkösd. Miért voltak együtt? Miért voltak ott? A-zért voltak ott, mert az ünnepre kötelezően fel kellett jönni Jeruzsálembe. A harmadik ünnep, ami kötelező ünnep a zsidók számára, az a Szukkót, más néven a sátoros ünnep, ami egy őszi ünnep. Olvassuk el ezt újra az első igeverstől:
Apostolok cselekedetei 2,1–4.

1. És mikor a pünkösd napja eljött, mindnyájan egyakarattal együtt valának. 

2. És lőn nagy hirtelenséggel az égből mintegy sebesen zúgó szélnek zendülése, és eltelé az egész házat, ahol ülnek vala.

3. És megosztott tűzlángnyelvek jelentek meg előttük, és üle mindenikre azok közül.

4. És megtelének mindnyájan Szent Szellemmel, és kezdének szólni más nyelveken, amint a Szellem adta nékik szólniuk.

Tehát történt egy természetfeletti dolog. A zsidók, akik ott összejöttek, nem tudtak mit kezdeni ezzel a helyzettel. Szokatlan dolog történt és olyan természetfeletti megtapasztalásokat, olyan transz-cendens dolgokat tapasztaltak meg, amit nem tudtak hova tenni. Itt láthatjuk majd Péter pünkösdi prédikációját, de hogy jutottunk el idáig? Kitöltetett a Szent Szellem. Mit jelent ez? Egy kicsit meg fogjuk nézni az ószövetségi előképet, hogy mit jelentett a pünkösd az Ószövetségben. Tehát, amint mondtam, a zsidó ünnepek között volt a pünkösd ünnep, de egy kicsit visszább kell mennünk, mert nincs pünkösd húsvét nélkül és ez már az ószövetségi előképben ugyanúgy megvan. Én már mondtam nektek, hogy nyolc napos ünnep a pászka, illetve a zsidó húsvét, és ott volt egy különleges ren-delkezése Istennek, amit a mózesi törvényben rögzített. 

Az ünnepségsorozat második napján volt egy olyan ünnep, amiről talán kevés szó esett még itt nálunk is, ez az első zsenge ünnepe. Ezt meg kellett ünnepelni. Mi volt ez az első zsenge? Ez az el-ső zsenge az árpa aratásnak a kezdete volt, tehát addig nem volt szabad fogyasztani a törvény sze-rint az árpából, amíg az első termését, az első kévét, vagy ómert, ahogy nevezték a zsidók, be nem mutatták, illetve be nem mutatták az áldozatot és onnantól kezdődött meg. Ez volt a tavaszi árpa aratás, ami egybeesett a zsidók húsvétjával. Nem tudom, észrevettétek-e, nincs-e valami áthallás a két dolog között, hogy első zsenge? Mit jelent ez az első zsenge? Tehát itt van a mi keresztény ün-nepünk. Hogy Isten mennyire precízen, pontosan megtervezte és eltervezte, hogy milyen óramű pontossággal összerakta az előképét a húsvétnak. Onnantól kezdve kellett számolni, ezt hívták ómerszámlálásnak, illetve a hetek ünnepének. Másnaptól, azaz vasárnaptól kellett számolni hét he-tet, amikor pedig a búza aratásának az ünnepe kezdődött meg, az lett a pünkösd. Úgy is hívják ezt a részt, hogy a hetek ünnepe és így ünnepelték. Tulajdonképpen az árpaaratással kezdődött. Ez még a húsvéthoz kapcsolódik, ott áldozatot kellett bemutatni, meg kellett őrölni az árpát, nem lehetett igásállattal, kézzel kicsépelték a templom udvarán egy kévéből, vagy egy ómerből, körülbelül három liter árpát kipréseltek, leírja ezt az Ószövetség. Én is kiírtam az Igéket, de most nem akarom fölolvasni, inkább elmondom. Egy részt meg kellett pörkölniük, lisztet kellett belőle készíteni, apróra kellett őrölni, mert amikor a pap beledugta a kezét az őrleménybe, akkor volt készen, amikor kihúzta és nem maradt rajta semmi, ekkor áldozatot kellett bemutatni. Tehát egy részét elégették, a másik részét pedig odaadták a lévitáknak és elfogyasztották. A kévét meg kellett lóbálni Isten előtt, be kellett mutatni a termést, gyakorlatilag hálát kellett adni. Vasárnaptól kellett számolni, nem szombattól, hanem másnaptól, ezt a törvény írja elő, másnaptól kellett megszámolni. Egyébként meg is néztem, itt van a Bibliában, a 3Mózes 23,15-öt nézzük csak meg, az előtte lévő részt most nem olvassuk: 

3Mózes 23,15–16.

15. Számláljatok az után a szombatra következő naptól…
A szombatra következő nap a vasárnap. Mi történt a keresztény húsvét vasárnapján? Jézus fel-támadása, igaz? Jézus feltámadása. Mondja tovább az Ige:

…attól a naptól, amelyen beviszitek a meglóbálni való kévét, hét hetet, egészek legyenek azok.

16. A hetedik hétre következő napig számláljatok ötven napot és akkor járuljatok új étel-áldozattal az Úrhoz.

Mi volt az előzmény? Az előzmény az árpaaratás ünnepe volt, ami egy tavaszi ünnep, és a Sávuot, ami a pünkösd. Azt mindig az első zsenge ünnepe utáni ötvenedik napon tartották. Ezt a zsidók úgy hívták, többféle elnevezése is van, mindjárt mondok párat, hogy a hetek ünnepe, ómerszámlálás. Hét hetet kellett számolni és gyakorlatilag a Sávuot, a pünkösd a húsvéti ünnepeknek a befejező akkordja, záróakkordja, ha az egészet nézzük, az a búzaaratás kezdete. Búzaaratáskor ugyanúgy áldozatot kellett bemutatni, pünkösd napján is áldozatot kellett bemutatni Istennek és ez egy öröm-ünnep volt a zsidók részére. Tehát a búzaaratás ünnepe az az első zsenge ünnepe volt és ez a siván hó 6. napján történt. Ez körülbelül május végére, június elejére esett a zsidó számítás szerint. 

Aztán nézzük meg az újszövetségi ide vonatkozó Igét is az első zsenge kérdésével kapcsolatban! Erre hivatkoztak, amikor prédikálták az Evangéliumot. Pál apostol az 1Korinthusi levél 15. részében ezt írja a 23-as versben:

1Korinthus 15,23.

23. Mindenki pedig a maga rendje szerint. Első zsenge a Krisztus; azután akik a Krisztuséi az Ő eljövetelekor.

Hogy hivatkozik Jézusra, hogy utal vissza az Ószövetségre? Mint az első zsenge. Jézus vasárnap tá-madt föl. A pünkösd görögül pentecost, azt jelenti, hogy ötvenedik, és ez a pünkösd szónak a jelentése a mi keresztény értelemben vett hitünk szerint is, hogy ötvenedik, tehát a Krisztus feltámadásától szá-mított ötvenedik nap. Ezért soha nem tudtam hova tenni a pünkösdhétfőt, de ha kiszámoljátok, 7x7=49, és még kell hozzá egy nap, hogy 50 legyen, az pedig a hétfői nap lesz, úgyhogy így fog kijönni az 50. Így került a képbe az, amit mi a pünkösdhétfőnek hívunk. 

Nézzük az 1Korinthus 15,24–26-ot: 

1Korinthus 15,24–26.

24. Aztán a vég, mikor átadja a királyságot az Istennek és Atyának; amikor eltöröl minden bi-rodalmat és minden hatalmat és erőt.

25. Mert addig kell néki uralkodnia, mígnem ellenségeit mind lábai alá veti.

26. Mint utolsó ellenség töröltetik el a halál.

Hálát adunk az Úrnak! Jézusra úgy hivatkozik a Biblia, nyilván az előképből, az Ószövetségből, mint az első zsenge, az első a halottak közül, aki feltámadt. Erre mondhatja valaki, hogy korábban is támadtak föl halottak. Így van, csak azok utána megint meghaltak, de Jézus úgy támadt föl, hogy soha többé nem lát halált. Jézus él és Ő az első zsenge. Mi is várjuk majd ezt az új testet, azt a meg-dicsőült testet, amit kapni fogunk. Mózes könyvében is le van írva már a törvényben, a 2Mózes 34,22-ben, hogy egy kicsit megnézzük az előzményeket is, kötelező ünnep volt. 

2Mózes 34,22.

22. A hetek ünnepét is megtartsd a búza zsengének aratásakor; meg a betakarás ünnepét is az esztendő végén.

Tehát ebből látjuk és akkor ezt felolvastam már a 3Mózes 23,15-től. 

Nézzük, milyen elnevezései voltak még az ószövetségi pünkösdnek, ez is nagyon érdekes! Volt egyszer a hetek ünnepe, volt az aratás ünnepe, nyilván ez a tavaszi árpaaratásnak az ünnepe, akkor volt a smini áceret, amit így hívtak a zsidók és így hívnak ma is, az pedig a befejeződés ünnepe. Tulajdonképpen a pászka időszak befejezését az ószövetségben a zsidók pünkösdre tették. Ilyenkor a tavaszi árpaaratásnak vége volt és kezdődött egy újfajta aratás, a búza aratásának ünnepe. 

Mi jut eszünkbe az aratásról? Megint csak vannak áthallások, vannak átfedések, ugyanis amikor Mózes adta a törvényt a Sínai hegyen, mi történt ott? Egy nagy tragédia történt. Amíg fölment Mó-zes a hegyre, addig lent az emberek fellázadtak és bálványt öntöttek. Mire lejött Mózes a kő-táblával, a törvénnyel a hegyről, addigra már egy arany bálványt imádott Izrael népe, ezért ott ítélet jött az emberekre és a léviták által meghalt háromezer ember. Ez volt a törvény időszaka. Erről mond-ják, hogy a törvény halált nemz. Pünkösd napján pont az ellenkezője történt. Háromezer ember ka-pott új életet Péter első prédikációjára és akkor megalakult a gyülekezet. Tehát a befejeződés, mondták, a tavaszi aratásnak a vége. Eljött az aratás ideje, eljött az aratás korszaka és máshogy ezt nem tudjuk megtenni, csak a Szent Szellem ereje által. 
Amikor Jézus feltámadt, akkor azt mondta a tanítványoknak, hogy: nékem adatott minden ha-talom mennyen és földön. Menjetek azért, és tegyetek tanítványokká minden népeket, megkeresz-telvén az Atyának, a Fiúnak és a Szent Szellemnek a nevében! És én veletek vagyok minden napon a világ végezetéig. Ezt mondta Jézus. Az Apostolok cselekedeteiben nagyon érdekes dolgot látunk. Jézus elküldte a tanítványait és mégis azt mondta, ezt itt egyetlen egy helyen olvassuk a Bibliában, hogy mégse menjetek egy ideig. Meddig? Addig, amíg a Szent Szellem el nem jő reátok. Ezt nézzük meg. 
Apostolok cselekedetei 1,4.

4. És velük összejövén, meghagyá nékik, hogy el ne menjenek Jeruzsálemből, hanem várják be az Atyának ígéretét, melyet úgymond, hallottatok tőlem:
Elküldi őket prédikálni, hogy hirdessék az Evangéliumot. Miről szól az Evangélium? Arról, hogy Jézus meghalt, eltemették és feltámadt. Ez az Evangélium üzenete. Ez a mi hitünk. Mi nem egy val-lásban élünk, hanem hitben élünk! A kereszténység igazából nem vallás. Persze világi meg-fogalmazás szerint, hogy tudják hova sorolni a hívőket, egységesen vallásnak nevezik, ebbe bele-tartozik mindenféle vallás, de a keresztények igazából nem vallásosak. A zsidók vallásosak voltak. Miért? Mert törvény kötötte őket. Megvoltak a vallási előírásaik, megvoltak még a hagyományaik, megvoltak még a saját törvényeik is. Ők egy törvényrend szerint éltek. A mi helyzetünk pedig Is-tennel egy közösség a Szent Szellem által és a mi hitünk Jézus Krisztusról szól. Tehát mi hívők va-gyunk. 

Antiókiában nevezték a keresztényeket először kereszténynek, ami azt jelenti, hogy krisztusiak. Olyan, mint Krisztus. Az, hogy mi eggyé váltunk Ővele, az Ő teste vagyunk, az Ő testének tagjai vagyunk. Mi Őbenne, Ő mibennünk, ahogy elhangzik Jézus főpapi imájában, olvashatjuk a János 17-ben. Ott is arról szól a történet, hogy egyek legyetek, miképpen mi is az Atyával egyek vagyunk, azt akarom, hogy ti is egyek legyetek! Ez az, ami nem volt meg az Ószövetségben. 

Az ószövetségi ember ki volt szolgáltatva egy törvénynek, egy kőtáblának kellett enge-delmeskednie. Egy olyan embernek, egy olyan hústesti embernek, akinek keresztre feszítés volt az, hogy egy külső törvénynek engedelmeskedjen. Amikor a belseje romlott volt még az ádámi romlott bukott természet miatt, és nem engedelmeskedik a törvénynek, azt mondja az Ige, hogy mert nem is teheti, mert nem képes megtenni, egy olyan törvény uralma alatt volt. A törvény uralmát rabságnak nevezi a Biblia. Ábrahámnak volt két fia, az egyik a szolgától volt, a másik meg a szabadtól. Ezt is, mint példát hozza elénk, Hágárt és Sárát. Az egyik a szolgától, a másik a szabadtól volt. Úgyhogy hálát adunk Istennek! Ugyanez a helyzet a törvénnyel. Hágárt a törvényhez, a szolgasághoz ha-sonlítja. Ők szolgák voltak, Istennek a szövetséges népe voltak, de szolgák voltak, nem voltak fiak és egy szolga bármilyen becsületes, bármilyen jól teljesít, egy szolga nem lehet örökös. Ahhoz, hogy örökössé váljon, ahhoz fiúvá kell válnia. A fiak azok, akik örökölnek. 

Csodálatos dolog, hogy mi Isten fiainak neveztethetünk, örökösei lehetünk Istennek és örökös társai Jézus Krisztusnak! Ez mind Krisztus halála által és mind a Szent Szellem megújító ereje által történik. Tehát ez egy élő kapcsolat, amiről mi beszélünk és ez az élő kapcsolat a Szent Szellem ál-tal képes létrejönni. 
Most nézzük a Tóra adásnak az ünnepét! Igazából ezt nem nagyon olvassuk így a Bibliában, bár a Tórát ugyanúgy abban az időben, tehát a szabadulásukhoz számított körülbelül ötvenedik nap le-hetett, de ezek nyilván csak becslések, amikor adták a törvényt. Hogyan vált ez a zsidó törvényadás ünnepévé? A zsidó vallás mi köré összpontosult? 

A zsidó vallás először is Jeruzsálem, templom és szentély. Ez volt a zsidó vallásnak a központja, ugyanis Isten Szelleme nem élt az emberben. Isten Szelleme be volt zárva a templomba, a Szentek Szentjébe, nyilván először a sátorba és a frigyládába, amit Mózes elkészített aszerint, amint Isten mutatta neki, hogy hogyan készítse el. Később megépítette Salamon a templomot és Isten Szelleme, Isten Sekinája, Isten dicsősége beköltözött a templomba, de amikor Jézus meghalt, akkor mi tör-tént? Kettéhasadt a kárpit, kettéhasadt a templom is és Isten Szelleme kijött a kőtemplomból. Isten nem akar kövekkel, meg tárgyakkal közösségben lenni. Miért volt szükség arra, hogy Isten Szel-leme köztük legyen? Mert ott mutatták be az áldozataikat. Ha az ószövetségben Isten jelenlétébe akartak kerülni, akkor föl kellett menni a templomba és ott sem mehetett minden ember közel Isten Szelleméhez. A Főpap mehetett be a Szentek Szentjébe, egyetlen egy ember. Neki kellett bemu-tatnia az áldozatot a nép bűneiért. 

Mi történt, miután kettészakadt a kárpit? Isten Szelleme megemésztette a bikák és a bakok vérét, amit a főpap az engesztelés székére hintett. Oda nem mehettek be idegen tűzzel. Voltak olyanok, akik idegen tűzzel mentek be és megégtek. Oda főpap mehetett be, ha megfelelő szertartások után eléggé megtisztogatta magát, ha meg nem, akkor meghalt Isten jelenlétében. Egy kötelet kötöttek a főpapra, úgy engedték be. Volt kitéve egy karmazsin és, ha a karmazsin megfelelő színű volt, akkor Isten elfogadta az áldozatot. Ez az áldozat egy évig tartott. Azután ezeket az áldozatokat meg kellett újítani. Igazából az ószövetségben is azt látjuk, hogy Isten kegyelme volt az, amely megtartotta az embereket, ha a törvényt betartották, ha pedig nem, akkor pedig büntetés várt rájuk. Pontosan ez történt itt is, hogy a babiloni fogság után alakult ki az az úgynevezett rabbinikus judaizmus. A ba-biloni fogság után építették föl a zsinagógákat. 

Egyszer említettem, hogy azt a szót, hogy zsinagóga nem találjátok az Ószövetségben. A zsina-góga szó jelent összegyülekezést és épületet is, de épületként nem találjuk a Bibliában, nem volt zsinagóga, mert azt a babiloni fogság után építették és akkor átvették a rabbik a szerepet. Tanították a népet, tanították a törvényre, mert akarták, hogy megtartsák Isten törvényét, nem akarták többé Is-ten büntetését, nem akartak többé fogságba kerülni és várták a Messiást. A Messiás eljött, de nem ismerték föl a Messiást, elutasították és ezért mondta Jézus, hogy a templomot le fogják rombolni. Olvassuk a Máté 25-ben, hogy ez le lesz rombolva. 

Mit mondott ezzel Jézus? Azt, hogy gyakorlatilag a zsidó vallás, mint korábban azt gyakorolták, okafogyottá vált, mert Isten Szelleme kijött a templomból. Hiába viszitek oda az áldozatot, mert az örök, egyetlen engesztelő áldozat bemutattatott, ezt a Zsidó levél 9–10. fejezetében olvassátok: mert Ő egyetlen egy áldozatával örökre tökéletessé tette a megszentelteket. Nincs szükség semmilyen ál-dozatra többé. Ezért mondja a Biblia, hogy ha valaki a kegyelem Szellemét bántalmazza, annak szá-mára nincs üdvösség, nincs megváltás. Miért? Ezt majd mindjárt Jézus szavai fogják igazolni. 

Előtte nézzük meg ezt, hogy hogy lett ez mégiscsak a Tóra ünnepe. Mivel visszautasították az U-rat, Jézus szavai beteljesedtek. 70-ben lerombolta Titus Vespásianus a jeruzsálemi templomot. U-tána még volt egy Bar Kohba felkelés és gyakorlatilag nem tudtak áldozatot bemutatni. Nem tudták bemutatni az első zsenge áldozatot, nem tudták bemutatni a sávuot áldozatot. Tulajdonképpen nem tudtak bemenni Isten jelenlétébe és éppen ezért ez most lesilányodott. Itt most akkor a Tóra adás-nak, a törvényadásnak az ünnepét ünneplik. Ezért mondják azt, hogy a törvényadásnak az ünnepe is a zsidó pünkösd.

Menjünk és nézzük meg a Bibliánkat! A János evangélium 16. fejezetét fogjuk előbb megnézni. Nézzük a 16,7-et. Mit mondott Jézus? Péter, amikor prédikált pünkösd napján, akkor Jóelre hivat-kozott és arra, ami meg volt írva a prófétáknál, ami meg lett prófétálva, de nézzük, hogy Jézus mit mondott. 
János 16,7–10. 

7. De én az igazat mondom néktek: Jobb néktek, hogy én elmenjek: mert ha el nem megyek, nem jön el hozzátok a Vigasztaló: ha pedig elmegyek, elküldöm Őt tihozzátok
Jézus döbbenetes kijelentést tett azoknak a tanítványainak, akik a családjukat és mindent hátra-hagyva követték Őt, hogy én elmegyek. Olvassuk a Máté 16-ban a Péternek tett kijelentést, mikor megkérdezte Jézus, hogy kinek mondanak engem az emberek. Az egyik azt mondja, Illésnek, a má-sik ennek, a harmadik annak és akkor föltette a nagy kérdést, de ti kinek tartotok engem? Akkor jött Péter, hogy te vagy a Krisztus, az élő Isten Fia! Jézus pedig azt mondja, hogy erre a Kősziklára épí-tem föl az én Egyházamat. Mire? A Krisztusra. A Krisztusra. Tehát az Egyház Krisztusra épül, nem egy földi személyre. Ez egy téves bibliai értelmezés, ezt már mindenki tudja. Persze vannak, akik ragaszkodnak továbbra is a hagyományaikhoz. Mi az Igét követjük, mert Isten Igéje az igazság és a Szent Szellem pedig az igazságnak Szelleme. Igazságnak, békességnek, erőnek, hatalomnak, józan-ságnak. Sokféle megnevezése van a Bibliában, csak néhányat soroltam. 

Nézzük meg, hogy Ő, amikor eljön. Az Ő egy személyes névmás, a mai ismereteink szerint. Jé-zus a Szent Szellemet személynek nevezi.

8. És Ő, amikor eljön, megfeddi a világot bűn, megigazulás és ítélet tekintetében.
Ki fogja megfeddeni a világot? Ő, a Szent Szellem. A Szent Szellem Jézusról fog majd bizony-ságot tenni. Mi nem tudjuk meggyőzni az embereket arról, hogy Jézus él, hogy Jézus feltámadt. Mondják erre, hogy ez a keresztényeknek egy babonája, meg mese. Én tényleg nem voltam ott a Krisztus feltámadásánál, meg a keresztre feszítésénél sem voltam ott, de mit mond, hogy aki feltá-masztotta a juhok nagy pásztorát, Krisztust. Ki által támadt föl Krisztus? A Szent Szellem ereje által! Tehát a Szent Szellem részese volt ennek a munkának. Ki az, aki bizonyságot tesz? Majd a Római levélben megnézzük. Azt mondja, hogy az Isten Szelleme és az én szellemem együtt tesznek bizonyságot. Isten Szelleme ez, aki meg tudja győzni, hogy az az ember igazat mond, vagy nem. 

Nem azért vagytok itt ma, mert valaki meggyőzött benneteket, mert felsorolt ennyi érvet, hanem azért vagytok itt, mert hallottátok az Evangéliumot, valaki hirdette nektek a jó hírt, hirdette, hogy Jézus meghalt, hogy Jézus föltámadt, hogy Jézus él és hirdette nektek, hogy a Szent Szellem ma is működik, hogy Jézus gyógyít, hogy Isten Szelleme működik. Nagyon sokan megtapasztaltunk már gyógyulást és Isten Szellemének erejét. A Szent Szellem tett bizonyságot nekünk, hogy Isten való-ságos, Isten nem vallás, nem egy ideológia, hanem valós élő személy, aki bennünk él, bennünk mozdul, aki tanít bennünket, aki jelen van, amikor összejövünk. Ő az a személy. 

Az Ige azt mondja, hogy Ő az, aki meg fogja feddeni a világot bűn tekintetében. Honnan tudja az ember, hogy bűnös? A bűnösök miért térnek meg, miért születnek újjá, miért fogadják el Jézust? Mert a Szent Szellem bizonyságot tesz nekik, hogy a saját erejükből, a saját cselekedeteikből, a saját képes-ségeikből nem tudnak megállni Isten előtt. A Szent Szellem nélkül nem lehet evangelizálni. A Szent Szellem nélkül lehet létrehozni különböző csoportokat, ezt a világ is megteszi. A Szent Szellem nélkül egy gittegylet az egész. Nincs. A Szent Szellem az alapja ma is a gyülekezetnek és a Szent Szellemet nem lehet kizárni a gyülekezetből, mert ahol a Szent Szellem ereje nincs ott, nincs élet abban a gyü- lekezetben. Az ilyen gyülekezet egy halott gyülekezet. Ott megtörténnek ugyan a formaságok, mint ahogy a Timótheus levélben olvassuk, hogy megvan az istenfélelem látszata, de tagadják annak az erejét. Ha nem nyilvánul meg Isten Szelleme, akkor az egész egy mesekönyv, az egész csak egy ideológia, mert gyakorlatilag nem történik semmi. Tehát a Szent Szellem az, aki által alkalmasak vagyunk arra, hogy embereket az Úrhoz vezessünk. 

Sehol nem mondja Jézus, hogy menjetek és győzködjétek az embereket, hogy legyenek hívővé. Hanem mit mondott? Hirdessétek az Evangéliumot! Ki fogja elvégezni ezt a munkát? Ha mi el-kezdjük győzködni, akkor átvesszük a Szent Szellem helyét. A Szent Szellem helye, hogy bárkinek bizonyosságot adjon Jézus Krisztus valóságáról, mert a Szent Szellem Jézusról tesz bizonyságot. Én persze nyilván az én saját személyes tapasztalataimat elmondhatom az embereknek, de Isten Szel-leme, aki képes arra, hogy egy bűnös embernek a bűnösségét nyilvánvalóvá tegye a saját szemei előtt. Tehát a világot ki fogja megfeddeni? Istennek a Szelleme bűn tekintetében. Az, hogy nem áll-hat meg Isten előtt és a bűn volt az, ami elválasztotta az embert Istentől, de nincs bűnprobléma, mert Jézus a bűnöket örökre lerendezte. Bűnös probléma azzal van, aki visszautasította a kegyelem Szel-lemét, amikor a Szent Szellem bizonyságot tett neki a Jézus feltámadásáról és azt mondta, hogy mi ezt nem kérjük. Ez volt a problémájuk a zsidóknak is, hogy megtapodják, a Zsidó 6-ban olvassuk, hogy akik megtapodják a Jézus vérét, meg a Zsidó 10-ben olvassuk ezeket a bizonyos helyeket. Hogy lehet megtapodni és bántalmazni a kegyelem Szellemét? Úgy, hogy visszautasítjuk a Szent Szellem bizonyságtevését és azt mondjuk, hogy nem, ez nem igaz, mi ezt nem fogadjuk el! A mi áldoza-taink, meg a mi cselekedeteink fognak majd minket megmenteni! Ugyanerről beszélt Jézus a Máté 12-ben is, amikor a farizeusoknak azt mondta, hogy ha még a Fiút káromolják, az is megbocsáttatik, de ha valaki a kegyelemnek  Szellemét visszautasítja, nincs élet abban, nem lehet élet benne. Tehát ezért fontos. 

János 16,9-10. 

9. Bűn tekintetében, hogy nem hisznek énbennem,
A hit, az is Istennek ajándéka és a Szent Szellem által leszünk képesek hinni. 
10. Megigazulás tekintetében, mert én elmegyek az én Atyámhoz, és többé nem láttok engem, 
A megigazulás mit jelent? Egy helyreigazítást jelent. Azt, hogy az újjászületés által, amikor mi újjászületünk, amikor új teremtések leszünk, amikor az ember szelleme újjászületik, akkor egyesül Isten Szellemével és egy új teremtéssé válik, egy új emberré válik Isten Szellemének ereje által. A szellemünk, az Efézusi levélben olvassuk, el van pecsételve, teljesen el van pecsételve Istennek. Nem fér hozzá senki. A szellemedhez nem fér hozzá a bűn. A szellemed egyetlenegy bűnben, egyetlen cél-tévesztésben, egyetlenegy istenellenes tettben sincsen benne. 

A Szent Szellemünk el van pecsételve és ezért van örök életünk, ezért kaphatunk örök életet, nem a cselekedeteink miatt, mert a lelkünket, az értelmünket, érzelmünket, akaratunkat nekünk kell alávetni Isten Szellemének és a testünket pedig nekünk kell odaszánni. 

Le van írva, hogy mik a hústest cselekedetei. A hústest mindig a szellem ellen, az igazság ellen törekszik. A Római levél 7. részében van leírva Pál tusakodása, hogy azt teszem mindig, amit nem akarok tenni, de a bensőm vágyik a jóra, mert új természetet kaptunk. Péter apostol írja, hogy az isteni fajta természetnek váltunk a részesévé. Egy új szellem van bennünk, egy új élet van bennünk és ez az új élet ki akar törni. Na de mit csinál a hústest? Az ellene megy mindig a szellemnek. Ez egy örökös harc marad. Nem az ördöggel van a legnagyobb problémánk, hanem a hústestünkkel. Az ör-dög le van győzve. Jézus a kisujjával elzavarta. Megkísértett az ördög. Ezt nagyon sokan mondták.

Joyce Meyernek van egy aranyos története. A feleségem szokta hallgatni elég gyakran, én is be-lehallgattam. Elmondott egy sztorit, hogy anyagi problémába kerültek. A feleség nagyon szeretett vásárolni és megegyeztek, azt mondta, hogy nem fogok soha többé vásárolni. Meg fogom gondolni, mit veszek. Erre másnap haza jön egy új ruhával. Kérdezte a férj, mi történt? Hát, azt mondja, meg-kísértett az ördög. Fölvettem, megpróbáltam. És miért nem küldted el az ördögöt, amikor föl-próbáltad a ruhát? Elküldtem, elzavartam, de aztán visszaszólt, hogy figyelj, hátulról még jobban néz ki! Tehát nem tudunk ellenállni az ördög kísértésének, ezt csakis a Szellem által tudjuk megtenni. 

Miért vagyok én igaz Isten előtt? Ez az, ami az embert nagy alázatra sarkallja. Nem azért, amit én tettem, hanem amit Ő tett értem. Ez a mi hitünk alapja, amit Krisztus megtett értünk és ha befogadtad Krisztust a szívedbe, akkor te az Övé vagy. A Róma 8-ban olvashatjuk: mert akiben nincs Isten Szel-leme, az nem az Övé. Ezt így jelenti ki Isten Igéje. Tehát attól vagyunk mi krisztusiak, hogy Isten Szelleme él bennünk. El vagyunk pecsételve. Ezt a pecsétet senki nem képes föltörni. Ha mi a cse-lekedeteinkért kerülhetnénk a mennybe, akkor ott egyedül Jézus maradna továbbra is, Ő pedig nem szeret ott lenni magányosan, vár bennünket, úgyhogy éppen ezért elpecsételt minket és hozzá-tartozók vagyunk, össze vagyunk kötve. Azt mondja, hogy Ő a fej, mi vagyunk a test. A fej mondja, hogy mit kell tenni, a Szellem mondja, hogy mit kell tenni, a test pedig cselekszik. Tehát mi cse-lekszünk a Szent Szellem cselekedetei által. Nézzük tovább az Igét:

János 16,11.

11. És ítélet tekintetében, mert e világ fejedelme megítéltetett.
És a 13-as vers azt mondja:
János 16,13.

13. De mikor eljön Ő, az igazságnak Szelleme, elvezet majd titeket minden igazságra. Mert nem magától szól, hanem azokat szólja, amiket hall, és a bekövetkezendőket megjelenti néktek.
Miért van szükség a Szent Szellemre? Nem a mi értékrendünk szerint fogunk ítélkezni, nem a mi tapasztalataink, látásunk szerint, hanem Isten Szelleme által. Elvezet Ő minket minden igazságra, mert nem magától szól, hanem azokat szólja, amiket hall, és a bekövetkezendőket megjelenti néktek. 

Mi volt az ószövetségben? Az ószövetségben nem vezette Isten Szelleme az embereket, hanem nézzük a Római levél 8. részét, egy kicsit lapozzuk oda a Bibliánkat és nézzük meg, nagyon érdekes dolgok vannak leírva.
Róma 8,4–6. 
4. Hogy a törvénynek igazsága beteljesüljön bennünk, kik nem test szerint járunk, hanem Szel-lem szerint.
A törvény igazsága beteljesüljön bennünk. Ez egy nagyon érdekes dolog. Mi volt a törvény? Egy külső szabályozás volt. Jézus azt mondta, hogy nem eltörölni jöttem a törvényt, hanem beteljesíteni. Azt mondta, hogy a törvényből egyetlen ióta nem fog elveszni és mi mégsem vagyunk a törvény alatt, mégis a törvény hatalma, ereje tud érvényesülni bennünk, ha mi hagyjuk magunkat a Szellem által. Mert innentől kezdve nem azért teszem meg a dolgokat, mert a kőtáblára az van írva, hanem azért, mert a törvény be lett írva a szívembe. Krisztusivá váltam, a szellemem krisztusi lett és egy-szerűen nem akarom már azt megtenni. Ez egy belső döntés, egy belső szabályozás, egy belső tör-vény, ami a Szent Szellem által van bennünk. Ez a belső törvény és a külső törvény, ami bennünk is van, az pontosan megegyezik a törvénnyel, mert a törvény be van írva a mi szívünkbe a Szellem által.
5. Mert a test szerint valók a test dolgaira gondolnak; a Szellem szerint valók pedig a Szellem dolgaira.

6. Mert a testnek gondolata halál; a Szellem gondolata pedig élet és békesség.
Ez van bennünk és ez kell, hogy kifelé áradjon, ez kell, hogy kifelé sugározzon! Ezért kell a Szellem ereje, mert a Szellem erejével tudjuk megfeszíteni a hústestet. A Szellem ereje által tudunk szolgálni. A Szent Szellem tesz bennünket alkalmassá arra, hogy Isten országában egyáltalán el tud-junk igazodni. Ő a mi vezetünk. Ő egy valóságos személy, aki benned él. 

Nagyon sokszor jöttök és kérdéseitek vannak, mit csináljak, hogy csináljak, mit tegyek, hogy te-gyek? Szaladunk fűhöz-fához, mindenkihez megyünk és közben ott van bennünk az igazság Szel-leme, ott van a megoldás. Meg kell kérdezni Őt és Ő vezet. A legkisebb, a legapróbb dolgokban is vezet bennünket. 

Tegnap volt egy ilyen kis mini összejövetelünk, voltunk harmincan, ott többen is bizonyságot tettek. Még egy autóvásárlásban is vezeti az embert, hogy melyik autót vegye meg. Csetléseinket, botlásainkat is segíti. Isten összerakja a mozaikokat úgy, hogy az nekünk a legjobb legyen. Tehát a hétköznapi dolgainkban is segít Isten Szelleme, amikor hallgatunk Rá. De hogy tudunk Rá hall-gatni? Úgy, hogy elcsendesedünk. A Szent Szellem bennünk nem kiabál, nem hangos, halkan, szelíden szól. Nem véletlenül a galamb a jelképe. Nyilván a Szent Szellem nem galamb, nehogy összekeverd, hanem a Szent Szellem, mint egy galamb, a lágyságát, a puhaságát, a finomságát jelzi. Ha mi azt mondjuk, hogy nem akarjuk meghallgatni Őt, akkor felhangosíthatod a zajokat magad körül, de ahhoz, hogy a Szent Szellemet meghalljuk, ahhoz a körülöttünk lévő zajokat le kell csi-títani és akkor szól hozzád. Ne hallható hangokat várjál, a Szent Szellem belső bizonyosság által vezet. Egyszerűen gondolkozol dolgokon. Imádkoztál valamiért, megoldást keresel valamire, el-csendesedsz, imádkozol és van egy óriási dolog, ezt a Róma 8,26 mondja, hogy a Szent Szellem még az imádkozásban is segít bennünket. 
Róma 8,26.

26. Hasonlatosképpen pedig a Szellem is segítségünkre van a mi erőtlenségünkben. Mert azt, amit kérnünk kell, amint kellene, nem tudjuk; de maga a Szellem esedezik miérettünk kimond-hatatlan fohászkodásokkal.
Mi az, hogy erőtlenek vagyunk? Nem az, hogy nincs fizikai erőnk, hanem egyszerűen nincs ké-pességünk arra, hogy megfelelően tegyük a dolgokat, mert a képességeinkben korlátozottak va-gyunk, az adottságaink szerint, de a Szent Szellemnek nincsenek ilyen korlátai. Mert azt, amit kérnünk kell, amint kellene, nem tudjuk. Még azt sem tudjuk, hogy mit kellene kérni, sok esetben. Csak megoldást akarunk, de hogy mit kérjünk, azt nem. Meg sokszor rosszul kérünk. Ezt is mondja az Írás, hogy kéritek, de nem kapjátok meg, mert rosszul kéritek. Tehát nem tudjuk, hogy mit kell kérni, de maga a Szellem esedezik miértünk kimondhatatlan fohászkodásokkal. Ez a nyelvek imája. Ez a nyelveken való szólás, amikor Isten használja a te hangszálaidat és a bennünk lévő Szellem ál-tal adja a kijelentést. A Lukács 11-ben olvassuk: Mert, ha ti gonosz létetekre tudtok jó ajándékokat adni a ti fiaitoknak, mennyivel inkább ad Isten Szent Szellemet azoknak, akik Tőle kérik. Tehát bár-ki megkaphatja a Szent Szellemet. Úgyhogy az üzenet végén várom ide azokat, akik nem tudnak nyelveken szólni és nyelveken fogunk imádkozni. Egy olyan kincset, egy olyan hatalmas dolgot kaptunk a Szent Szellemmel, hogy hívő és gyakorló keresztényekként sem fogjuk föl ezt teljes-ségében, hogy mit jelent számunkra. Hogy valaki, aki ott van bennünk, aki tökéletes tanácsot tud adni, aki soha nem téveszti el, aki jobban ismer téged, mint te ismered magadat, aki pontosan tud téged tanácsolni, pontosan tud az igazság útján vezetni bennünket. 

Ez pünkösd napjától lehetséges. Ez nem volt lehetséges az ószövetségi embernek, még a király mellé is kellett prófétát meg papot tenni. Bár a király is felkent volt, de a király mellett általában volt egy próféta. Ezt látjuk, különösen Ésaiásnál, amikor döntéseket kellett hozni, politikai dön-téseket kellett hozni és nem volt ott egy próféta, aki Istentől hallott, aki el tudta mondani a ki-rálynak, hogy figyelj, most ne szövetkezz azzal az Egyiptommal, mert az nem lesz jó neked! És a próféta elmondta a királynak. Vagy azt mondta, hogy most csomagoljatok, mert büntiben vagytok, aztán irány Babilon! Mit csinált a király? Mit csinált Sedékiás? Azt mondta, nem, mert majd mi szö-vetkezünk Egyiptommal, majd mi legyőzzük. Nem, nem, azt mondta Jeremiás próféta, hanem, hogy ti most ítéletet kaptatok a bálványimádásaitokért, amiket Gádban és Bételben felállítottatok bálvá-nyokat, akiket imádtatok, na, most jön a fizetség és mentek hetven évre Babilonba és mindegy, mit csináltok, akkor is mentek. A király nem hallgatott a prófétára. Mi történt? Megvakították. Mondta, hogy az utolsó, amit látott, hogy megölték a fiait, utána megvakították, ez lett a vége. 

Ésaiásnál is látunk ilyet, az efraimi háború esetén is. Amikor elmondta Ésaiás próféta a királynak, hogy mit üzent Isten, mit kell tenni. A szír-efraimi háborúban ugyanez történt. Ne szövetkezz senki-vel, hanem Isten meg fog védeni. Mit csinált, elment az asszírokhoz és utána aztán leigázták őket az asszírok. 

Tehát sok ilyen volt az ószövetségben. Mind Isten Szelleme által történtek. Látjuk Saul királlyá választása esetében is. Hova kellett elmenni, hogy Istentől lássanak? A látóhoz, úgy hívták a pró-fétát, hogy látó. Isten Szelleme által szóltak Istennek szent emberei, a próféták. Mózest is pró-fétának nevezi a Biblia. Mind Isten Szelleme által szóltak. A királyok, a papok és a próféták voltak felkenve. Ők hallottak Istentől és ha azt nem tudták megfelelően átadni a királynak, vagy a király nem hallgatott rájuk, akkor a nép elveszett, a nép bajba került. 

Ma nincs ilyen problémánk. Mármint nem olyan problémánk, hogy bajba kerülünk, olyan sajnos néha van, hanem olyan problémánk nincs, hogy nem kell elmenni, tanácsot kérni mondjuk tőlem valamiben. Hidd el, hogy a Szent Szellem sokkal jobban tudja, hogy neked mit kell tenni, mint én! Vagy bármelyik másik ember, látja a te kis problémádnak egy részét, de a Szent Szellem a teljes problémádat és a megoldást is tudja és ez egy óriási dolog. Amikor Isten Szelleme bennünk él és nincs egy élő kapcsolat, nem kommunikálunk Istennel, megspóroljuk azokat a csendes órákat, ami-kor Isten kijelentéseket tud adni. Bármikor adhat Isten kijelentést, még mosogatás közben is. Egyik reggel hozzáfogtam, hogy elmosogatok, de elzártam a csapot gyorsan, mert annyi minden jött hir-telen, mentem írni. 

Jó, hát van a világban is ilyen. Egy ilyen krimiíróról olvastam, Agatha Christie-ről, hogy mo-sogatás közben jöttek a legjobb ötletei. Akár bevásárlás közben is kaphatsz Istentől kijelentést. Te-hát Isten Szelleme nincs bilincsbe verve. Amikor hallasz egy tanítást látszólag teljesen másról, mint amire neked éppen akkor van szükséged, akkor lehet, hogy éppen abból fogsz kapni egy megoldást a problémára, amivel már régóta küszködsz. 

Nagyon sok esetben volt, hogy az alkalmon, prédikáció közben kaptam Istentől választ dolgokra. Csak gyorsan írd le, mert másnapra elfelejted. Amikor jönnek Istentől a kijelentések Isten Szelleme által, arra figyelj. Pál miért imádkozik? Hogy Isten adjon nektek bölcsességnek és kijelentésnek Szellemét az Ő megismerésében. Ez a kulcs. Az Istennel való élő kapcsolat. Ez nem egy vallás, nem egy külső szabályozás, nem formulák, nem vallási szertartások, meg hagyományok ápolása. Persze ennek is megvan a helye és nincs ezzel semmi probléma, de ha Isten Szellemét kidobjuk a temp-lomból, kidobjuk az épületből, vagy elfojtjuk a hangját, akkor Isten Szelleme nem tud bennünket vezetni. Nézzük csak tovább, hogy a 7. vers mit mond.
Róma 8,7–11.

7. Mert a test gondolata ellenségeskedés Isten ellen; minthogy az Isten törvényének nem enge-delmeskedik, mert nem is teheti.
Nem tud egy olyan külső szabályozást az ember megtartani, ami nincs összhangban a belsejével. Tehát nem voltak a zsidók újjászületve és simán a sátán hatalma alatt voltak, bűnösök voltak. Egy bűnös ember pedig mit csinál? Ezért mondta Jézus a farizeusoknak, hogy ti az ördög atyától valók vagytok, mert meg akartok engem ölni. Ti az ördög atyától valók vagytok. Azt mondta, meg-ismeritek az igazságot és az igazság szabadokká tesz benneteket. A János evangélium 8. részében olvassuk. Fölháborodtak a farizeusok, mi sose voltunk foglyok, mindig szabadok voltunk, mi Áb-rahám magja vagyunk! Nem. A bűn foglyai voltak, mert nem voltak megváltva. Szövetséges nép volt, de a törvényt igazából nem tudták megtartani. 
8. Akik pedig test szerint élnek, nem lehetnek kedvesek Isten előtt.
Miért fontos a Szent Szellem? Hogy vezessen bennünket. 
9. Ti azonban nem test, hanem Szellem szerint éltek, ha ugyan az Isten Szelleme lakik ben-netek. Akiben pedig nincs a Krisztus Szelleme, az nem az övé.
Ezt már az előbb idéztem. Ezek nagyon erős kijelentések. Honnan tudjuk, hogy valaki Istenhez tartozik? Nem látjuk rajta kívülről. Isten látja, mert ha benned van Isten Szelleme, akkor Istenhez tartozol. Az Ő testének tagja vagy. Örök életünk van és ezt az örök életet Isten a Szellemével pecsé-telte el a mi szellemünkben, úgyhogy én nem hiszek azokban a tanításokban, hogy ha valaki nem így viselkedik, meg nem úgy viselkedik, akkor majd, ha jön az elragadtatás, Jézus őt otthagyja. E-zek olyan minden igazságot nélkülöző vallásos agymenések, amit nem lehet igazolni a Bibliából. Ha valaki Istenhez tartozik, akkor, ha jön az elragadtatás, amikor Jézus visszajön, akkor viszi min-den újjászületett gyermekét. 

Van öt unokád, elmész érte az óvodába és csak kettőt viszel haza, mert három rosszul visel-kedett? Tesz ilyet egy földi szülő? Nem. Akkor miért gondolják azt, hogy Isten majd ezt fogja ten-ni? Te ma rosszul viselkedtél, csúnyán néztél a szomszéd kutyájára, te nem leszel elragadtatva! Nem így van, mert Istenhez tartozunk. 
10. Hogyha pedig Krisztus bennetek van, jóllehet a test holt a bűn miatt, a Szellem azonban életet ad annak a megigazultság miatt.
Ha pedig a Krisztus bennetek van. Krisztus a Szelleme által van bennünk. Jóllehet, hogy a test holt a bűn miatt. A test meg fogja kapni a büntetését, nincs megváltva. Mi lesz ezzel? Test és vér nem örö-kölheti Isten országát. Ezt a testedet elhagyod vagy így, vagy úgy. Vagy visszajön az Úr és kapsz mindjárt egy újat, vagy beteszik a ruhatárba, közismert nevén temetőbe. A lényeg az, hogy te már nem vagy benne. Tehát ez a test nem örökölheti Isten országát a bűn miatt. A Szellem azonban éle-tet ad annak a megigazulás miatt. Mikor fogja megkapni azt az életet, azt a megdicsőült testet? Amikor Jézus vissza fog jönni. Amikor föltámadnak a Krisztusban meghaltak, amikor az élők elra-gadtatnak és kapnak egy ugyanolyan halhatatlan, megdicsőült, tökéletes testet, amiben most Jézus él, aki az első zsenge a halottak közül. Tehát látjátok, az ószövetségből indultunk és megérkeztünk az újszövetségbe. 
11. És ha annak a Szelleme lakik bennetek, aki feltámasztotta Jézust a halálból, ugyanaz, aki feltámasztotta Krisztus Jézust a halálból, megeleveníti a ti halandó testeiteket is az Ő tibennetek lakozó Szelleme által.
Ezen az Igén gondolkodjál egy napot! Rá fogsz jönni, hogy ez az egyik leghatalmasabb igevers a gyógyulásról a Bibliában, mert Isten Szelleme van bennünk. Ő az, aki képes helyreállítani a tes-tedet, képes befoltozni a repedéseket, képes meggyógyítani, képes eltüntetni egy daganatot, képes helyreállítani a bizonyos dolgainkat. Itt nem a feltámadásról van szó. Ha Jézus Krisztust, a juhok nagy pásztorát kihozta a halálból a Szellem által, akkor a bennünk lakozó Szellem – a mi halandó, romlott testünkről beszél a Biblia – ezt a romlott testünket is képes éppé tenni, megeleveníteni. Ép-pé, egészségessé tudja tenni, úgy a Szent Szellem képes bennünket tökéletesen megeleveníteni, úgyhogy itt legyen az ámen! Köszönjük az Úrnak!
*A függőleges vonallal jelzett igeversek más fordításból származnak.

A felhasznált bibliai versek a King James kiadás számozását követik.


